open-index/open-wikipedia-markdown huggingface dataset:
מסגד לרבנגה

**מסגד לַרָבַּרְגָה** (אנגלית: **Larabanga Mosque**) הוא מסגד היסטורי הבנוי בסגנון האדריכלות הסודאנית בכפר בעל אותו השם בגאנה. זהו המסגד העתיק במדינה ובין העתיקים בכל מערב אפריקה ומתייחסים אליו כאל "מכה של אפריקה המערבית". הוא שופץ מספר פעמים מאז הקמתו ב-1421 או במאה ה-17, לפי מקורות שונים.

## מיקומו
המסגד נמצא כ-16 קילומטרים מערבית לדמונגו, עיר ראשית במחוז גונג'ה המערבית של האזור הצפוני בגאנה וכ 8 קילומטרים מן הפארק הלאומי מולה הגדול במדינה.

## היסטוריה
לפי האגדה, סוחר בשם אָיוּבָּה הגיע לאזור כשקיבל מסר שעליו לבנות כאן את המסגד. כשהתעורר לאחר שנרדם מצא כי היסודות למבנה כבר קיימים והמשיך בבנייתו. האגדה גם אומרת כי הוא נקבר מתחת לבאובב הנמצא בסמוך לו. כעת המסגד מהווה מקום עלייה לרגל (חאג') כה ידוע עד שזכה לשם "מכה של אפריקה המערבית".

בשנות ה-70 בניסיון למנוע פגיעה במבנה מגשם ורוח המקום נעטף בתערובת חול ומלט אך בעקבות חדירת תערובת ופעילות טרמיטים על יסודות המבנה חלק מן המבנה קרס.

ב-2002 לאחר שסערה גרמה לקריסת מחראב ומינרט, מבנה הכיסוי שנעשה בשנות ה-70 הוסר והמבנה שופץ בעזרת מימון של 50 אלף דולר שנתרמו על ידי אמריקן אקספרס וסכום נוסף מן הקהילה המקומית. החלק העשוי מעץ הוחלף והמחראב שופץ יחד עם המינרט.

## מבנה
כמו שאר המסגדים בצפון גאנה המסגד נבנה בשיטה אדריכלית סודנית-סאהלית מבוץ וקני סוף. גודלו 8 מטר אורך ורוחב. המבנה בעל שני מגדלים - האחד - מחראב הפונה לכיוון מכה והשני משמש כמינרט. ספר הקוראן שלפי האמונה המקומית ירד מן השמיים ב-1650 לבּרָמָה, אימאם של אותה התקופה, לאחר תפילותיו. 
## קישורים חיצוניים

קטגוריה:אפריקה: מסגדים
קטגוריה:גאנה: מבנים
קנקן שפת צווארון

ממוזער|200px|קנקן שפת צווארון. אוסף החוג לארכאולוגיה באוניברסיטת חיפה
**קנקן שפת צווארון** הוא כלי קיבול שנמצא לרוב באתרים ארכאולוגים של יישובים ישראליים המתוארכים לתקופת הברזל 1 בין השנים 1150 לבין 1000 לפנה"ס, תקופה המוגדרת כתקופת התנחלות השבטים.

## מבנה

הבסיס של הכלי קוני והוא הולך ומתרחב במתינות כלפי מעלה עד להיווצרות "כתפיים" ומכאן נעשה צר תוך מרחק קצר למעין "צוואר".  צווארו הצר מתרחב מעט בשפתו - דבר זה הזכיר לארכאולוגים צווארון של כומר ומכאן קיבל את שמו - קנקן שפת צווארון. גובהו של הקנקן כ-120 סנטימטר.

## תפוצה

קנקן שפת צווארון הוא ממצא חומרי חשוב המסייע לזהות אתר כאתר ישראלי ולא כנעני. בדרך כלל נמצא רק באתרים הישראלים של גב ההר ולא בשאר חלקי הארץ. קנקן שפת הצווארון נמצא גם באזורים שלא היו מאוכלסים על ידי ישראלים, ולכן הקשר הדוק של הקנקן עם הישראלים הקדומים עשוי להיות שגוי.

כלי זה אופייני לתקופת הברזל 1 ובעיקר לאתרי ההתנחלות בהרים. בהרי הגליל מצוי וריאנט דומה מהתקופה "קנקן גלילי".

## קישורים חיצוניים

*קנקן שפת צווארון ב"מבוא לארכאולוגיה של ארץ-ישראל בתקופת המקרא, כרך 4" עמ' 53–54

קטגוריה:קדרות בארץ ישראל בעת העתיקה
קטגוריה:ממצאים ארכאולוגיים מחרס
קטגוריה:כלי קיבול בעת העתיקה
קטגוריה:אחסון מזון
מגי רוזוול

**מגי רוזוול** (באנגלית: **Maggie Roswell**; נולדה ב-14 בנובמבר 1952) היא מדבבת ושחקנית קולנוע וטלוויזיה אמריקאית. ידועה בעיקר על תפקידי הדיבוב שלה בסדרת האנימציה "הסימפסונים" של רשת FOX, בהם דיבוב הדמויות מוד פלנדרז, הלן לבג'וי ומיס הובר; על עבודתה בסדרה קיבלה מועמדות לפרס אמי ולפרס אנני.

## ביוגרפיה
רוזוול החלה את דרכה כשחקנית בשנות ה-80, בסרטים "Midnight Madness" (1980), "אבודים באמריקה" (1985) ו"יפה בוורוד" (1986). ב-1983 דיבבה את קולה של טיגרה בסרט אש וקרח. כן השתתפה בתפקידי אורח בסדרות כגון "רמינגטון סטיל", "Masquerade" ו"ימים מאושרים", ובתוכנית הבידור של טים קונווי. במקביל הופיעה במספר הצגות תיאטרון. ב-1989 דיבבה לראשונה מספר תפקידים קטנים במסגרת העונה הראשונה של "הסימפסונים", ובעונה השנייה הפכה למדבבת קבועה של דמותה של מוד פלנדרז (אשתו של נד פלנדרז).

ב-1994 עברה מלוס אנג'לס לדנוור עם בעלה הל רייל ובתם, ושם הקימו את חברת "Roswell 'n' Rayle", שיצרה פרסומות מדובבות עבור חברות שונות. בתקופה זו טסה רוזוול מדנוור פעמיים בשבוע ללוס אנג'לס להקלטת קולה בפרקי "הסימפסונים". הדבר הוביל לבקשתה להעלאת שכרה ב-1999; פוקס סירבה לבקשה והיא התפטרה מעבודתה. ב-2002 חזרה לסדרה אחרי שהוסכם כי היא תקליט את קולה לסדרה בביתה בדנוור.

## קישורים חיצוניים

* 

קטגוריה:מדבבות אמריקאיות
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1952
קטגוריה:אמריקאים שנולדו ב-1952
צבי פרסי

**צבי פרסי** (שם מדעי: *Gazella subgutturosa subgutturosa*) הוא תת-מין של צבי הזפק החי במזרח התיכון.

## תיאור המין
הצבי הפרסי מצוי בצפון אזרבייג'ן, חלק מאיראן, חלקים מעיראק, דרום-מערב פקיסטן ודרום-מזרח טורקיה. תנועתו מהירה והוא מיטיב לרוץ ולדלג, עם זאת, רבים הם טורפיו.
קרניו של הצבי הן אמצעי ההגנה שלו. הן משמשות זכרים להגנה ולבדיקת יריבם. הנקבות אף הן משתמשות בקרניהן להגנה – על עצמן ועל עָפריהן. הצבי ניזון מעשבים, בפרט דגניים, מעלים של שיחים ועצים וכן ממזון אחר מהצומח - ככל שיימצא בסביבה.

הצבי הפרסי שוכן באזורים חוליים, במישורי חצץ ומישור גיר. הוא פועל במהירות גבוהה. העדרים נודדים באופן עונתי. העדרים מכסים כ-10–30 קילומטרים ליום בחורף, אך המרחקים האלה מצטמצמים ל-1–3 קילומטרים בקיץ.
 
## קישורים חיצוניים

קטגוריה:טקסונים שתוארו בידי יוהאן אנטון גולדנסטאט
קטגוריה:צבאיים
קטגוריה:איראן: יונקים
אר ג'יי מיט

[שמאל|ממוזער|אר ג'יי מיט ב[כנס חובבים|כנס "קומיק-קון" בסן דייגו, יולי 2018]]
**רוי פרנק "אר ג'יי" מיט השלישי** (באנגלית: **Roy Frank "RJ" Mitte III**; נולד ב-21 באוגוסט 1992) הוא שחקן אמריקאי, המוכר בזכות תפקידו בתור וולטר "פלין" וייט ג'וניור בסדרה "שובר שורות".

## ביוגרפיה
מיט נולד בעיר ג'קסון, מיסיסיפי, הוא נולד בניתוח קיסרי חירום ולא נשם בזמן לידתו, מה שגרם לנזק מוחי קבוע. הוא אומץ כמה שבועות לאחר מכן על ידי רוי פרנק מיט ג'וניור ודיינה מיט, שלימים נפרדו. הוא אובחן עם שיתוק מוחין בגיל שלוש, והרופאים הכניסו את רגליו לגבס למשך שישה חודשים בניסיון ליישר את רגליו.

מיט השתמש בקביים לאורך רוב ילדותו; עם זאת, עם הזמן, הגוף שלו התחזק באמצעות ספורט ופעילות גופנית; והוא כבר לא נזקק למכשירי הליכה בשנות העשרה שלו. בשנת 2006, הוא עבר עם משפחתו ללוס אנג'לס, שם קיבלה אחותו הצעירה לאסיאן קארייר הצעה לתפקיד בפרויקט קולנועי.

מיט גדל על ידי אמו בעקבות פרידת הוריו, ומגיל 13 היה אחראי כלכלית למשפחתו, שכללה עד אז גם את אחותו שנולדה כשמיט הייה בן 11. 

## קריירה
החל לגלות עניין במשחק מגיל צעיר ואף לקח מספר שיעורי משחק מקצועיים. מיט נבחן למספר פרסומות ולתוכניות טלוויזיה, בראשן "האנה מונטנה" ו"כולם אוהבים את ריימונד". 

בשנת 2008 זכה לחשיפה ראשונה כאשר קיבל את התפקיד של וולטר וייט ג'וניור בנו של וולטר וייט (בריאן קראנסטון) הסובל משיתוק מוחין. מיט הסובל גם בחייו האישיים משיתוק מוחין נבחר על ידי ארגון גילדת שחקני המסך לשמש כדובר עבור שחקנים עם מוגבלויות.

בשנת 2011 הוא הפיק סרט תיעודי "Vanished: The Tara Calico Story" על פרשת טארה קאליקו.

בשנת 2014 שיחק בעונה השלישית של הסדרה "הוחלפו בלידתן", בתפקיד משני - קמפבל בינגמן.

בשנת 2015 שיחק בדרמת הפשע "*Dixieland*" בכיכובם של כריס זילקה וריילי קיאו. ביוני של אותה שנה הופיע בתצוגת אופנה של מעצבת האופנה הבריטית ויויאן וסטווד.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:דוגמנים אמריקאים
קטגוריה:מתמודדים עם מגבלה נפשית: אמריקאים
קטגוריה:אמריקאים שנולדו ב-1992
לובודון הסרטנים

**לובודון הסרטנים** (שם מדעי: *Lobodon carcinophagus*) הוא מין יחיד בסוג **לובודון** ששייך למשפחת כלבי הים.

זהו כלב ים לבן ובינוני שחי בדרום האוקיינוסים ובאנטארקטיקה ונודד בחורף לאקלימים רגועים יותר בקצוות של דרום אמריקה, ניו זילנד, אוסטרליה ודרום אפריקה, אך הוא לא ינסה לשחות במים שעמוקים מ-600 מ'. האוכלוסיות שלו הן גדולות יותר משל כל כלב ים אחר באנטארקטיקה.

לובודון הסרטנים אוכל בעיקר סרטני קריל (סרטנים מעשירי רגל כלל לא נמצאים באנטארקטיקה), ומכאן שמו. פיו בנוי משיניים מסננות הבנויות ללכידת הקריל.

**אורך**: עד 230 ס"מ.

**משקל**: עד 300 ק"ג.

**מזון**: 90% מתזונתו הוא קריל אנטארקטי. לעיתים נדירות הוא אוכל גם דיונונים ודגים אנטארקטיים.

**אויבים**: ללובודון יש רק 2 טורפים טבעיים: כלב ים נמרי ואורקה. עם זאת זהו כלב ים מהיר, חכם ונשכני והם לא ינסו לתפוס אותו אם יש עוד מיני טרף באזור.

## גלריה

קובץ:Crabeater Seals (js).jpg
קובץ:Lobodon carcinophagus on sea ice.jpg
קובץ:Crabeater Seal yawning in Pléneau Bay, Antarctica (6059158872).jpg
קובץ:Crabeater Seals in Pléneau Bay, Antarctica (6058603731).jpg
קובץ:Crabeater Seal in Pléneau Bay, Antarctica.jpg
קובץ:Crabeater Seals in the Lemaire Channel, Antarctica (6054682446).jpg
קובץ:Crabeater Seals in the Lemaire Channel, Antarctica (6062364321).jpg|להקת לובודונים על קרחון


## קישורים חיצוניים

* 

## הערות שוליים

קטגוריה:כלבי ים
קטגוריה:אנטארקטיקה: יונקים
קטגוריה:יונקים יחידים בסוגם
קטגוריה:בעלי חיים שתוארו ב-1842
קטגוריה:מגה-פאונה של האוקיינוס הדרומי
קייט רוברטס

**קייט רוברטס** (**Kate Roberts**; 13 בפברואר 1891 — 4 באפריל 1985) הייתה מהחשובות שבסופרים שכתבו בשפה הוולשית במאה העשרים. ידועה בעיקר בזכות הסיפורים הקצרים שכתבה, ומכונה בוולשית Brenhines ein llên ”מלכת הספרות שלנו“ ו־Brenhines y stori fer ”מלכת הסיפור הקצר“.

## חייה

רוברטס נולדה בכפר רוסגדבן שבמחוז קרנארבונשייר (כיום בגוויניד') בוויילס בבקתה משפחתית בשם Cae'r Gors. אביה, אוון רוברטס (Owen Roberts), עבד ככורה במחצבות הלווחה שבאזור. לאחר סיום לימודיה בתחום השפה הוולשית במכללה האוניברסיטאית של צפון ויילס שבבנגור השתלמה כמורה ולימדה בכמה בתי־ספר בדרום ויילס.

ב־1928 נישאה למוריס ט. ויליאמס, אותו פגשה במסגרת מפגשים של מפלגת פלאיד קמרי הלאומנית. יחד עם ויליאמס קנו את בית הדפוס וההוצאה־לאור גווסג ג׳י (Gwasg Gee) שבעיירה דינביך, אליה עברו לגור ב־1935. בית־הדפוס פרסם ספרים, חוברות ואת השבועון ”אי ואנר“ (Y Faner, ”הדגל“), בו כתבה רוברטס דרך קבע. אחרי מותו של ויליאמס ב־1946, המשיכה לעבוד בבית־הדפוס למשך עשר שנים נוספות.

לאחר פרישתה נשארה לגור בדינביך עד למותה ב־1985. בשנת 2011 פרסם אלן ל'ויד (Alan Llwyd) ביוגרפיה אודותיה בשפה הוולשית, תוך שהוא נעזר ביומנים ובמכתבים כדי לשפוך אור חדש על חייה האישיים ויחסיה עם ויליאמס. לאחר מותה Cae'r Gors, הבקתה בה נולדה וגדלה, שוקמה לאחר מאבק ממושך להשגת התקציב לכך והפכה למוזיאון אודותיה.

## יצירתה

היה זה מותו של אחיה במלחמת העולם הראשונה שהניע אותה לכתוב. בכתיבה השתמשה כדרך להתמודד עם האובדן.

קובץ הסיפורים הקצרים הראשון שפרסמה היה O Gors y Bryniau (מביצת הגבעות), בשנת 1925. קובץ הסיפורים הקצרים המצליח ביותר שפרסמה נקרא Te yn y Grug (תה בין שיחי־האברש, 1959), והוא מהווה אסופה של סיפורים אודות ילדותה של ילדה במחוז קרנארבונשייר. בנוסף לסיפורים קצרים, כתבה רוברטס גם רומנים, שמפורסם שבהם נקרא Traed mewn Cyffion (כפות־רגליים בשלשלאות, 1936), ומתאר את חייה הקשים של משפחת כורים. בשנת 1960 פרסמה את האוטוביוגרפיה Y Lôn Wen (השביל הלבן).

מרבית סיפוריה וספריה מתרחשים על רקע אזור מחצבות הלווחה בו גרה בצפון ויילס. היא עצמה העידה שהמקור לחומרים שביצירתה היה ”מהחברה בה גדלתי, חברה עניה בתקופה עניה … מאבק תמידי כנגד העוני. אך הדמויות לא הגיעו עד לתחתיתו של עוני זה: הן נאבקות בו, מפחדות מפניו“. יצירתה עוסקת בחייהם השגרתיים של אנשים צנועים ובדרך בה הם מתמודדים עם קשיים והתפכחות מאשליות. לאחר שעברה לגור בדינביך ונישאה, החלה לכתוב רומנים וסיפורים העוסקים באופן מובהק יותר בבדידות.

יצירתה מיוחדת בעשירותה הן בתחום הלשוני והן בדקות ההבחנה. תפקידן של נשים בחברה ורעיונות מתקדמים לגבי החיים ואהבה מהווים נושאים מרכזיים ביצירתה.

בנוסף, רוברטס קיימה גם קשר ספרותי קרוב עם סונדרס לואיס (Saunders Lewis) במשך ארבעים שנה באמצעות חליפת מכתבים. מכתבים אלה, שקובצו בשנת 1992 בספר בשם Annwyl Kate, Annwyl Saunders: gohebiaeth (קייט יקרה, סונדרס יקר: חליפת מכתבים), מציירים תמונה של החיים בוויילס באותה התקופה, בליווי הערותיהם של שני ענקים ספרותיים אלה על אירועים שהתרחשו בוויילס ובעולם.

רבות מיצירותיה תורגמו לשפות אחרות, אך עברית איננה ביניהן.

## קישורים חיצוניים

* מידע בעברית אודות המוזיאון שב־Cae'r Gors 
* מחקר בלשני של כתביה:
** אריאל ששה-הלוי, ספר אודות סוגיות תחביריות בספריה של רוברטס
** אריאל ששה-הלוי, מאמר אודות סוגיות תחביריות במכתיבהּ אל סונדרס לואיס
* 

קטגוריה:סופרות ולשיות
קטגוריה:בוגרות אוניברסיטת בנגור
קטגוריה:בריטיות שנולדו ב-1891
קטגוריה:בריטיות שנפטרו ב-1985
קטגוריה:בריטים שנפטרו ב-1985
דוקסיציקלין

**דוקסיציקלין** היא תרופה השייכת למשפחת האנטיביוטיקות הטטראציקליניות, והשימוש הנפוץ בה היא לטיפול במגוון רחב של זיהומים. דוקסיציקלין של חברת פייזר (תחת שם המותג **Vibramycin**) קיבל את אישור מנהל המזון והתרופות האמריקאי משנת 1967.
שמות מותג אחרים כוללים את Monodox, Microdox, Periostat, Vibra, Oracea, Doryx, Vibrox, Adoxa, Doxyhexal, Doxylin, Doxoral, Doxy-1 וAtridox hyclate 67

## שימוש רפואי

בנוסף לאינדיקציות הכלליות לשימוש של כל חברי קבוצת האנטיביוטיקה טטרציקלין, דוקסיציקלין משמשת לעיתים קרובות לטיפול במחלת ליים, בדלקות כרוניות בבלוטת הערמונית, בסינוסיטיס, במחלות דלקתיות של האגן, באקנה ובזיהומי ריקציה.

הדוקסיציקלין משמש גם בטיפול מונע נגד מלריה (לא לשימוש לטיפול ראשוני). עיכוב זה קשור למנגנון הפעולה של התרופה. שהוא ספציפי לפגיעה בצאצאים, וכתוצאה מכך חלוקת התא נפגמת ואינה נורמלית.

הדוקסיציקלין משמש גם לטיפול בעיוורון הנהרות. תפקידו לתקוף את חיידקי הוולבכיה הטפילים בתולעים הגורמים למחלה.

התרופה משמשת גם לטיפול ומניעה של אנתרקס (שנגרם על ידי *[[Bacillus anthracis]]*) ועכברת. היא גם יעילה נגד *[[Yersinia pestis]]* (הגורם המדבק של מגפת דבר), והיא נרשמה לטיפול של מחלת ליים וקדחת הבהרות של הרי הרוקי.
משום שדוקסיציקלין היא אחת התרופות שהוכחו כיעילה בטיפול בקדחת הבהרות של הרי הרוקי, התרופה ניתנת לשימוש גם לילדים לטיפול במחלה זו. אחרת, היא איננה מיועדת לשימוש בילדים מתחת לגיל שמונה שנים.

### מחקר

בנוסף לשימושים הקיימים של דוקסיציקלין כאנטיביוטיקה, נחקרים שימושים אפשריים נוספים שלו. בין השאר, במינונים מסוימים דוקסיציקלין יכול לעכב את האנזימים מטריקס מטאלו-פרוטאינאז, ועל כן נחקר השימוש בו במקרים של ארוזיות חוזרות בקרנית ומחלות אוטואימוניות.

## התוויות נגד

האזהרות ותופעות הלוואי של דוקסיציקלין דומות לאלה של תרופות אחרות החברות בקבוצת האנטיביוטיקה טטרציקלין.

פריחה בחלקי גוף החשופים לשמש דווחה ב-7.3-21.2 אחוזים מהאנשים שנטלו דוקסיציקלין לטיפול מונע במלריה. מחקר אחד בדק משטרים ושיטות שונות למניעת מלריה ומצא שדוקסיציקלין לא גרמה לאחוז גבוה יותר באופן משמעותי מכל האירועים בעור בהשוואה לתרופות אחרות נגד מלריה. הפריחה חולפת לאחר הפסקת השימוש בתרופה.

בניגוד לחברי קבוצת טטרציקלין אחרים, דוקסיציקלין יכולה להיות בשימוש בחולים עם אי ספיקת כליות. דוקסיציקלין מומלצת לטיפול בילדים שפיתחו דלקת ריינוסינוסיטיס חריפה.

## פרמקוקינטיקה

קומלפקסים של דוקסיציקלין ויוני מתכת אינם יציבים בחומצה, ולכן יותר דוקסיציקלין נכנס לתריסריון לקליטה בהשוואה לתרכובות טטרציקלין קודמות. בנוסף, לאוכל יש פחות השפעה על הספיגה מאשר על ספיגה של תרופות קודמות. ריכוזי דוקסיציקלין בסרום מופחתים רק ב-20% לאחר האוכל, לעומת 50% בטטרציקלינים אחרים.

## קישורים חיצוניים

* 
* 
* 
* 

## הערות שוליים

קטגוריה:טטרציקלינים
קטגוריה:תרופות לפי א'-ב'
קטגוריה:תרופות לטיפול במלריה
קטגוריה:רשימת התרופות החיוניות של ארגון הבריאות העולמי
מסי ייבוא בישראל

**מסי הייבוא בישראל** מתחלקים לסעיפים שונים, לפי סוג המוצר, מחירו, ופרמטרים רבים נוספים. מיסים אלה מכונים לעיתים בלשון הדיבור "תשלום מכס", אך למעשה מכס הוא רק אחד ממרכיבי התשלום על ייבוא עצמאי של חבילות. רשות המיסים שבמשרד האוצר אחראית על גביית המכס ועל הבקרה בנמלי התעופה והספנות.

## היסטוריה
בישראל נהוג מכס על מוצרים רבים ומגוונים. בראשית שנות המדינה נעשה שימוש אגרסיבי במכסים בשיעור גבוה והגבלות מנהלתיות כדי להגן על היצור המקומי. בשנות ה-60 הורדו שיעורי המכס, אך הם הועלו מחדש לאחר מלחמת יום הכיפורים. בשנת 1975 נחתם הסכם סחר חופשי עם השוק המשותף, שבו הסכימו מדינות השוק המשותף וישראל להפחית בהדרגה את המכס על יבוא ויצוא מישראל. במהלך שנות התשעים הוחלט על מדיניות לפיה יש לחשוף את המשק הישראלי לייבוא מתחרה, באופן גורף ככל שניתן. עם זאת מכסים רבים, כגון בתחום המזון, נותרו על כנם. בתקופתם של יאיר לפיד ומשה כחלון כשרי אוצר, נעשה מאמץ להוריד את מרבית המכסים גם בתחום המזון, כחלק מהמאבק ביוקר המחיה הגבוה בישראל.

באפריל 2025, לקראת הכרזת תוכנית המכסים של טראמפ הודיעה הממשלה כי היא מבטלת את כל המכסים על יבוא מארצות הברית.

## סוגי מסי הייבוא
מסי הייבוא בישראל מתחלקים ל-3 קטגוריות עיקריות:
* **[[מס ערך מוסף]]** (מע"מ) - מס בשיעור קבוע, הנקבע בחוק מס ערך מוסף. מע"מ נגבה על כל חבילה הנכנסת לישראל במחיר של לפחות 150$.
* **[[מס קנייה]]** - מס בשיעור לא אחיד, המשתנה לפי סוג המוצר המיובא, המוגדר בחוק מס קניה (טובין ושירותים), תשי"ב-1952, וקובע מיסוי על קניית מוצרים מקטגוריות מסוימות. גם מס הבלו המוטל על דלק וסיגריות מקוטלג כמס קנייה.
* **[[מכס בישראל|מכס]]** - במדינת ישראל, רשות המיסים שבמשרד האוצר אחראית על גביית המכס ועל הבקרה בנמלי התעופה והספנות. בישראל נהוג מכס על מוצרים רבים ומגוונים כגון חוטי תפירה מכותנה ומשקאות אלכוהוליים. המדינה חתומה על הסכמים עם מדינות שונות המבטלים או מקטינים את המכס הקבוע בחוק למוצר כאשר הוא יוצר במדינות ההסכם.

ניתן לקבל החזר על מכס ששולם על מרכיבים ששימשו לייצור מוצרים ליצוא. החזר זה נקרא הישבון.

כל זאת נוסף על תשלום עמילות מכס, הנדרש מחפצים שנבדקו במדגם אקראי על ידי רשות המכס, אשר כוללת את כל החבילות אשר נשלחו על ידי שירותי החבילות הפרטיים, כגון EMS ו-DHL, מדגם מבין החבילות הנותרות, וחבילות אשר הגיע לרשות המיסים מידע מודיעיני מקדים על ניסיון הברחת חפצים בתוכן.

## קישורים חיצוניים
* 
* 
* 
*מילקי ייקח חולצות זולות, דצמבר 2018, אורי כץ, פורום קהלת

## הערות שוליים

ייבוא
קטגוריה:סחר בין-לאומי
אצ'מן

**אצ'מן** (בספרדית: **Achamán**) הוא אחת מישויות מיתולוגיות האלוהיות שבו האמינו התושבים הקדומים של האי טנריפה, הגואנצ'ים. הוא נחשב לאל העליון. שמו פשוטו כמשמעו "גן עדן", כרמז לשמיים.

אצ'מן יושב בגבהים ולפעמים בראשי ההרים, הוא ברא את כל היצורים, ההרים והימים. על פי האגדה, יום אחד עצר אצ'מן בחלק העליון של הר טיידה. משם העבודה שלו נראתה יותר יפה ומושלמת, והוא חשב שהוא צריך לשתף אותה. או אז הוא החליט לברוא את בני האדם כדי שגם הם יעריצו את יצירתו, וכדי שהם יעשו בה שימוש ויטפלו בה.

על פי האגדה חטף גואיוטה את אל השמש והאור מאגק וכלא אותו בהר, ועקב כך חשך כל העולם. הגואנצ'ים פנו בבקשת עזרה לאל העליון אצ'מן. אצ'מן נלחם בגואיוטה, שחרר את מאגק מכלאו בהר, כלא במקומו את גואיוטה וחסם את הפתח העליון של א'ציידה בחרוט סוכר. מאז לכוד גואיוטה בטיידה. כשהיו הגואנצ'ים עולים על טיידה בזמן התפרצות געשית הם נהגו להדליק מדורות על מנת להבהיל את גואיוטה.

## קישורים חיצוניים
* Leyendas Aborígenes Canarias.

קטגוריה:אלי השמיים ומזג האוויר
קטגוריה:גואנצ'ים
חנה מלוטק

**חנה מְלוֹטֶק** (בשם נעוריה: **גורדון**; ביידיש: **מלאָטעק**; באנגלית: **Eleanor (Chana) Mlotek**; 9 באפריל 1922 – 4 בנובמבר 2013, שם) הייתה מוזיקולוגית, מלחינה וחוקרת שהתפרסמה בעיקר בחקר השיר העממי ביידיש.

## ביוגרפיה
מלוטק נולדה בניו יורק. ומגיל 22 ועד סמוך לפטירתה עבדה בייוו"א כארכיונאית וכחוקרת שפת היידיש, בעיקר בתחום שירי העם ביידיש. במסגרת זו היא פרסמה מספר ספרים ואסופות של שירי יידיש. בעלה, יוסף מלוטק, היה שותף לחיבור חלק מספריה.

היא פרסמה בשני כרכים אסופה של שירי יידיש מתקופת השואה, וכן מחקר מקיף על השירה ביידיש ב-500 השנים האחרונות. כן פרסמה מאמרים רבים בעיתונים ובכתבי עת.

משנת 1970 פרסמה יחד עם בעלה בעיתון "פארווערטס" מדור לאיתור שירים נשכחים.

## פרסומיה

## קישורים חיצוניים
* ביוגרפיה של חנה מלוטק באתר משפחת מלוטק 
* חנה מלוטק באתר WorldCat
* 
* פריטים מאת חנה מלוטק בקטלוג פרידמן, אוניברסיטת פנסילבניה
* 
* מיכאל לוקין, חנה מלוטק, חוקרת שירי היידיש, הלכה לעולמה, המרכז לחקר המוזיקה היהודית, האוניברסיטה העברית בירושלים
* איציק גוטסמן, חנה מלאָטעק — אַ בת־תּישעים, פארווערטס, 13 באפריל 2012
* איציק גוטסמן, חנה מלאָטעק — געשטאָרבן / Chana Mlotek Has Died, פארווערטס, 4 בנובמבר 2013
* 

A Yiddishe Momme of Music, Chana Mlotek, Dies at 91, *[[The New York Times]]*, November 4, 2013
* Chana Mlotek: obituary, *[[The New York Times]]*, November 5, 2013
* YIVO MOURNS THE PASSING OF CHANA MLOTEK, 1922-2013, YIVO-Bard Summer Program, November 4, 2013
* Chana Mlotek's Oral History, interviewed by Hankus Netsky the YIVO on August 15, 2011, the Yiddish Book Center’s Wexler Oral History Project (on YouTube) 


מפרסומיה:
* 
* טוריה בעיתון "פארווערטס"

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:פולקלוריסטים יהודים
קטגוריה:חוקרות השפה היידית
קטגוריה:חוקרי יהדות מזרח אירופה
קטגוריה:חוקרי יהדות אמריקאים
קטגוריה:מוזיקולוגים יהודים
קטגוריה:מוזיקולוגים אמריקאים
קטגוריה:ארכיונאיות
קטגוריה:ארכיונאים
קטגוריה:מלחינות אמריקאיות
קטגוריה:אמריקאיות שנולדו ב-1922
קטגוריה:אמריקאים שנולדו ב-1922
קטגוריה:אמריקאיות שנפטרו ב-2013
קטגוריה:אמריקאים שנפטרו ב-2013
לויס גריפין

**לויס פאטריס גריפין** (באנגלית: **Lois Patrice Griffin**) היא דמות מצוירת בדיונית בקומדיית המצבים המונפשת האמריקנית "איש משפחה". לויס הופיעה לראשונה בטלוויזיה ב-20 בדצמבר 1998 והיא מדובבת על ידי אלכס בורסטיין. לויס היא אמם של סטואי, מג וכריס ונשואה לפיטר. לויס מתגוררת בעיר הבדיונית קוהוג שברוד איילנד עם משפחתה וכלב המשפחה בריאן.

## אישיות
לויס היא בתם של קרטר וברברה פיוטרשמידט, נוצרים עשירים-רפובליקנים. באחד הפרקים מתגלה כי אמה של לויס היא ניצולת שואה עם מבטא ניו יורקי אשר מסתירה את יהדותה. לטענת אמה (המכונה "באבס") הסתרת מוצאה היהודי הייתה החלטה יזומה שלה ושל בעלה כדי שלא ינודו ממועדון עשירי העיר הידועים בגזענותם ובאנטישמיות שלהם.
לויס היא אמם של סטואי, מג וכריס ונשואה לפיטר. לויס מתגוררת בעיר הבדיונית קוהוג שברוד איילנד עם משפחתה וכלב המשפחה בריאן. לויס היא עקרת הבית במשפחה, ובחלק מהפרקים היא מעבירה שיעורי נגינה בפסנתר. לויס עבדה בעבודות שונות; באחד הפרקים היא הייתה מגישת החדשות של רשת "פוקס", ובפרק נוסף היא הייתה מועמדת לראשות העיר של קוהוג.

## קישורים חיצוניים
* 
* לויס גריפין, באתר רשת Fox 
* לויס גריפין, באתר Family Guy Wiki 

קטגוריה:דמויות איש משפחה
קטגוריה:עקרות בית בדיוניות
קטגוריה:דמויות בדיוניות יהודיות
ד"ר צ'אן

**ד"ר צ'אן** (נולד ב-30 באפריל 1984) הוא כינויו הידוע של **אמיר כץ**, ראפר, זמר, מפיק מוזיקלי, כותב, מלחין, פזמונאי, עורך, יוטיובר ובמאי וידאו קליפים ישראלי. אמיר הוא הבעלים של הלייבל "סאיי רקורדס" וחלק מצמד בעל אותו שם יחד עם הראפר "מוגלי".

## ביוגרפיה
נולד בבית שמש כבן אמצעי למשפחה חד הורית. החל ללמוד לנגן על גיטרה בגיל 10 והמשיך בלמידה עצמית של כלי נגינה שונים.

מקור הכינוי "ד"ר צ'אן" או כינויו המורחב "ד"ר צ'אן לי"', וכן שם הלייבל "סאיי רקורדס", הוא מאמנויות הלחימה. מגיל צעיר התאמן כץ באמנות הלחימה "קונג-פו", אמיר שימש כמדריך בבית הספר של אלי איבגי ומחזיק בחגורה שחורה בשיטה משולבת של קרב מגע ו-CLF . במאי 2001 ייצג את ישראל במשלחת לאליפות העולם של איגוד World Kobudo Federation, שהתקיימה בצרפת, וזכה במקום שלישי בקרבות מגע מלא עד משקל 70 ק"ג. כץ אימץ את שמות המשפחה של אישים מתחום אמנויות הלחימה בהם ראה דמויות להערצה, ג'קי צ'אן וברוס לי, והתואר "**ד"ר**" הוצמד לו מאוחר יותר על ידי הראפר אבי בן זקן, המכונה "אוקטובר".

### קריירה מוזיקלית
בגיל 13 התוודע כץ למוזיקת היפ הופ דרך אלמנט ה"ביטבוקס" שראה בתוכנית טלוויזיה. הוא התאמן להפיק בעצמו צלילים שונים, דרך האזנה למוזיקה זו.

ב-2001 הקים את האולפן הראשון שלו, וב-2004 הקים יחד עם אחיו אלמוג ("מוגלי") את הלייבל "סאיי רקורדס". ב-2007 הוציא כץ, כחלק מהצמד "סאיי רקורדס", את סינגל המועדונים "מה זה כל הקטע". ב-2008 יצא סינגל הבכורה "פרפרים", שהגיע למצעד הבחירות של גלגלצ, וצוין כשיר השבוע ברדיו תל אביב וברדיו ירושלים.

ב-2010 שיתפו פעולה הצמד "סאיי רקורדס" עם יזהר כהן, וחידשו את להיט האירוויזיון "אבניבי". ב-2011 החלו "סאיי רקורדס" בשיתוף פעולה עם צמד המפיקים שוהם וגבריאל. האחים כץ כתבו, הלחינו וביצעו מספר שירים נוספים, בהם "אם תחכי לי", "את", "בלאגן", "אם את רוסיה", "סחי בלטה".

בשנת 2012 הוציא כץ קליפ לשיר "מכורה" מתוך אלבום הסולו הראשון שלו. באותה שנה הפיק וביים קליפ לשיר "דיבור מלוכלך" של KYD וג'ורדי, בעקבות שיתוף פעולה קודם עם KYD.

ב-2014 הוציא כץ את אלבום הבכורה "מציאות אחרת" שמימן באמצעות גיוס הדסטארט. האלבום זכה להצלחה ובשבוע הראשון מכר למעלה מ-4 אלף עותקים.

ב-29 בדצמבר 2015 שירו "אף אחד" נכנס לפלייליסט הערב של גלגלצ.

בערוץ היוטיוב הרשמי של "סאיי רקורדס" למעלה מ-11 מיליון צפיות.

ב-15 בנובמבר 2018 החל ד"ר צ'אן ולוג ביוטיוב אשר מלמד הפקה המוזיקלית, סקירת מוצרי אולפן והפקה, מיקסינג ומאסטרינג.

## קישורים חיצוניים

* 

## הערות שוליים

קטגוריה:ראפרים ישראלים
קטגוריה:ראפרים יהודים
קטגוריה:ישראלים שנולדו ב-1984
גואיוטה

ממוזער|280px|טיידה
**גואיוטה** (בספרדית: **Guayota**) הוא שד במיתולוגיה הגואנצ'ית. השם שלו מגיע אולי מהמילה האבוריג'ינית *Wa-yewta* (המשחית), שיכול להיות קשור לפעילות וולקנית.   

על פי האגדה חי גואיוטה בתוך הר טיידה שבטנריפה. במיתולוגיה של הגואנצ'ים היה גואיוטה מיוצג בדרך כלל ככלב שחור המלווה בעדת שדים, שנקראים טיביקנה, אף הם בדמות כלבים שחורים מכוסים בפרווה. על פי האגדה חטף גואיוטה את אל השמש והאור מאגק וכלא אותו בהר, ועקב כך חשך כל העולם. הגואנצ'ים פנו בבקשת עזרה לאל העליון אצ'מן. אצ'מן נלחם בגואיוטה, שחרר את מאגק מכלאו בהר, כלא במקומו את גואיוטה וחסם את הפתח העליון של א'ציידה בחרוט סוכר. מאז לכוד גואיוטה בטיידה. כשהיו הגואנצ'ים עולים על טיידה בזמן התפרצות געשית הם נהגו להדליק מדורות על מנת להבהיל את גואיוטה.

קיים דמיון בין גואיוטה לבין אלים מרושעים בתרבויות אחרות, המתגוררים אף הם בהרי געש, דוגמת האלה פלה במיתולוגיה של הוואי המתגוררת בהר הגעש קילוואה. את ההתפרצויות התכופות מהר זה מייחסים ילידי הוואי לפרצי הזעם של האלה.

## קישורים חיצוניים
* Leyendas Aborígenes Canarias.
* En contacto con el mal

קטגוריה:שדים
קטגוריה:גואנצ'ים
יוהאן-פריסו, נסיך אוראניה-נסאו

הנסיך **יוהאן פריסו, נסיך אוראניה-נסאו** (**Johan Friso van Oranje-Nassau**; 25 בספטמבר 1968 – 12 באוגוסט 2013) היה בנם השני של ביאטריקס, מלכת הולנד לשעבר ובעלה הנסיך קלאוס, ואחיהם של מלך הולנד, וילם-אלכסנדר, ושל הנסיך קונסטנטין. הוא נפטר בעקבות תאונת גלישה באתר סקי.

## ביוגרפיה
הנסיך יוהאן-פריסו נולד באוטרכט וסיים את לימודיו התיכוניים בעיר האג. בשנים 1986–1988 למד הנדסת מכונות באוניברסיטת ברקלי שבקליפורניה, ארצות הברית. מ-1988 ועד 1994 למד באוניברסיטה הטכנית של דלפט והשלים תואר בהנדסה אווירונאוטית. כמו כן השלים תואר שני בכלכלה באוניברסיטת ארסמוס ברוטרדם. מאוחר יותר השלים לימודי תואר שני במנהל עסקים בבית הספר INSEAD.

בשנים 1995–1996 עבד בסניף ההולנדי של תאגיד הייעוץ הבינלאומי מקינזי. לאחר סיום לימודי התואר השני במנהל עסקים כיהן כסגן נשיא בסניף הבריטי של בנק ההשקעות גולדמן זקס (1998–2003). לאחר מכן שימש כנשיא משותף של הארגון ההולנדי למחקר במדע יישומי. מ-2006 היה מנכ"ל הסניף הבריטי של חברת ההשקעות והייעוץ וולפנזון ושות'. כמו כן נמנה הנסיך עם בעלי המניות המייסדים של חברת התעופה ויז אייר. בעת התאונה שעבר היה מנהל הכספים הראשי (CFO) של קבוצת אורנקו (URENCO), העוסקת בהעשרת אורניום לאספקת דלק לתחנות כוח גרעיניות.

ביחד עם אחיו הצעיר הנסיך קונסטנטין היה יוהאן-פריסו יושב ראש של כבוד של קרן הנסיך קלאוס לתרבות ופיתוח.

ב-2004 נשא הנסיך לאישה את מייבל ויס סמיט (Mabel Wisse Smit). הנישואים היו כרוכים בשערורייה: לכלה הייתה בעבר מערכת יחסים עם סוחר סמים הולנדי, אף שלדבריה היא לא ידעה על עיסוקו הפלילי. מאחר שהיא לא מסרה בתחילה מידע מלא עליה – ואולי בשל בקשת בני הזוג – החליטה ממשלת הולנד שלא לבקש מהפרלמנט לאשר את הנישואים, כנדרש בחוק. בעקבות זאת איבד הנסיך את מקומו בתור הירושה לכס המלוכה ההולנדי. לזוג נולדו שתי בנות – הנסיכה לואנה (ילידת 2005) והנסיכה זאריה (ילידת 2006). המשפחה התגוררה בשכונת קיו בלונדון שבבריטניה.

### תאונת הסקי ואחריה
ב-17 בפברואר 2012, במהלך חופשת סקי באתר לך אם ארלברג (Lech am Arlberg) באוסטריה, גלש הנסיך מחוץ למסלולי הסקי המסומנים (off piste), נקלע למפולת שלגים ונקבר תחתיה. הוא חולץ לאחר כ-25 דקות, עבר החייאה שנמשכה 50 דקות והוטס לבית חולים באינסברוק. עקב מחסור בחמצן נגרם לו נזק מוחי חמור והוא שקע בתרדמת. במרץ 2012 הועבר לשיקום בבית החולים ולינגטון בלונדון. לאחר שהגיע בהדרגה למצב הכרה מינימלי (minimally conscious state), הוחזר להולנד ביולי 2013 ושוכן בארמון המלכותי האוס טן בוש (Huis ten Bosch) בהאג.

ב-12 באוגוסט 2013 נפטר הנסיך בהאג עקב סיבוכים מהפגיעה שנגרמה לו. הוא נקבר ב-16 באוגוסט בהלוויה פרטית בקרבת טירת דרקסטיין (Drakesteijn) מצפון-מזרח לאוטרכט. במקום זה בילה את ילדותו והוא נבחר כמקום מגוריה של אמו, המלכה ביאטריקס, לאחר שוויתרה על כתרה. טקס זיכרון לנסיך נערך ב-2 בנובמבר 2013 בכנסייה הישנה בדלפט.

## אילן יוחסין

## קישורים חיצוניים

* על הנסיך יוהאן-פריסו באתר בית המלוכה ההולנדי
* 
* 

קטגוריה:נסיכי אוראניה-נסאו
קטגוריה:מנכ"לים
קטגוריה:אנשי עסקים הולנדים
קטגוריה:סמנכ"לי כספים
קטגוריה:נכים הולנדים
קטגוריה:הרוגי תאונות סקי
קטגוריה:עובדי גולדמן זקס
קטגוריה:בוגרי אוניברסיטת ארסמוס ברוטרדם
קטגוריה:בוגרי אוניברסיטת קליפורניה בברקלי
קטגוריה:בוגרי המכון האירופאי ללימודי מנהל עסקים INSEAD
קטגוריה:הולנדים שנולדו ב-1968
קטגוריה:הולנדים שנפטרו ב-2013
קטגוריה:עובדי מקינזי ושות'
מג גריפין

**מגטרון "מג" גריפין** (באנגלית: **Megatron "Meg" Griffin**) היא דמות מצוירת בדיונית בקומדיית המצבים המונפשת האמריקנית "איש משפחה". מג הופיעה לראשונה בטלוויזיה ב-31 בינואר 1999, דובבה על ידי לייסי שאבר בעונה הראשונה של הסדרה ועל ידי מילה קוניס החל מעונתה השנייה. מג היא הבת הבכורה במשפחה, גדולה מסטואי ומכריס.

## אישיות
מג היא ילדה מתבגרת בעלת רגשי נחיתות. חוסר הביטחון שלה גורם לה לנסות להשתייך לקבוצות המקובלים, אולם התוצאות של ניסיונות אלה מסתיימים תמיד בדחייה נבזית מצד קוני ד'אמיקו, נערה פופולרית ומעודדת אגואיסטית. לעומת זאת תלמיד בשם ניל גולדמן (בנו של מורט גולדמן, הרוקח) נמשך אליה ורוצה בקרבתה. גם בבית היא עוברת לא מעט התעללויות מצד משפחתה, בעיקר מאביה פיטר שמציק לה וכל השאר שלא מתייחסים אליה (חוץ מאחיה, כריס וחבר אביה, קוגמאייר). פעמים רבות מפנים אליה את האמירה: "תשתקי, מג". אם כי ישנם מקרים מיוחדים ויוצאי דופן בהם היא מקבלת אהבה ותמיכה ממשפחתה. לרוב, אחיה כריס תומך בה, אף על פי שגם הוא לעיתים רחוקות מציק לה. במצבים קיצוניים, בריאן, סטואי או קווגמאייר נוהגים לעזור לה.

## קישורים חיצוניים

* 
* מג גריפין, באתר רשת Fox 
* מג גריפין, באתר Family Guy Wiki 

## הערות שוליים

קטגוריה:דמויות איש משפחה
קטגוריה:דמויות בדיוניות יהודיות
עין אל-ג'רבה

[250px|ממוזער|שמאל|פערור מאתר עין אל-ג'רבה, מעוטר בשני צדיו בתבליטים של דמויות אדם רוקדות שעל פניהן מסכות איל. הכלי התגלה על ידי [יעקב קפלן בחפירות באתר ב-1966. הפערור התגלה בשכבות ארכאולוגיות המיוחסות לתרבות ואדי רבה באוסף מוזיאון וילפריד ישראל לאמנות ולידיעת המזרח בקיבוץ הזורע]]
**עֵין אֶל־גַ'רְבָּה** הוא אתר ארכאולוגי של יישוב כלקוליתי קדום מתרבות ואדי רבה, המתוארכת לאלף השישי לפנה"ס. האתר ממוקם בעמק יזרעאל, 20 ק"מ דרומית-מזרחית לחיפה.

## גאוגרפיה
האתר ממוקם בחלקה הצפון-מזרחי של רמת מנשה, בתחומי עמק יזרעאל, המשמש – היום כבעבר - נתיב תעבורה מרכזי בין בקעת הירדן לחופי הים התיכון. כיום שוכן האתר בשטחי קיבוץ הזורע.

## חפירות וסקרים קודמים
מספר חפירות נערכו בעבר באתר. בשנת 1966 נפגע האתר במהלך עבודות בשטחו. הפגיעה גרמה לחשיפת שרידיו של היישוב הקדום, בעקבותיה התקיימה עונת החפירות הראשונה בראשות ד"ר יעקב קפלן.

שרידים נוספים נחשפו בעקבות עבודות בשטח גם ב-1979, כ-75 מטרים מערבית לשטח שנחפר על ידי קפלן, וחפירת הצלה התנהלה במקום ב-1980, על ידי חבר קיבוץ הזורע, עזרא מאירהוף, במהלכן תועדו שרידים ארכיטקטוניים מרשימים.

בין האתרים הכלקוליתיים הנוספים שנחפרו בסביבתו הקרובה של עין אל-ג'רבה ניתן למנות את תל קירי  (ברוך 1987 ), הזורע (עמנואל ענתי 1971 ; ענתי ואחרים 1973 ; מאירהוף 1988), תל זריק (אושרי 2000), אבו זריק (גרפינקל ומצקביץ' 2002 ) ומשמר העמק, שכבה V ( נמרוד גצוב וברזילי 2011 ). כמו כן בוצע סקר ארכאולוגי באזור על ידי ד"ר עמנואל ענתי ב-1973.

שטח החפירה של קפלן ב-1966 עמד על כ-65 מ"ר והניב ארבעה שלבים של התיישבות כלקוליתית, שהכילו שרידים ארכיטקטוניים וקבורות (ארנסבורג 1970). גובה הצטברות השכבות בין פני השטח לקרקע הבתולה עמד על כמטר אחד בלבד (קפלן 1969:4 ).

### החפירות החדשות באתר
בשנת 2013 התחדשו החפירות בעין אל-ג'רבה מטעם המכון לארכאולוגיה של האוניברסיטה העברית בירושלים, בראשות קתרינה שטרייט (Katharina Streit) ובשיתוף פעולה עם JVRP - Jezreel Valley Regional Project. במהלך החפירה נחשפו שני שלבי יישוב. השרידים מתוארכים לתקופת הברונזה הקדומה 1 ב' (האלף הרביעי לפנה"ס) ולתקופה הכלקוליתית הקדומה (האלף הששי לפנה"ס). השרידים מתקופת הברונזה כוללים מספר רבדים של בתים אובאליים, מפלסי מחייה, בורות וממגורת אבנים.

השלב הכלקוליתי הקדום כולל מספר רצפות, ושרידים לבנייה בלבני בוץ כמו גם מפלס מטוייח שמתקן עגול קבוע בו. המכלול הקראמי של השלב הכלקוליתי הקדום נשלט על ידי הסגנון הקלאסי של וואדי רבה.

## קישורים חיצוניים

* קתרינה שטרייט, חפירות עין אל-גרבה  דיווח על החפירות 2013 (באנגלית)
* אתר Jezreel Valley Regional Project
* 

## הערות שוליים

קטגוריה:אתרים כלקוליתיים
קטגוריה:עמק יזרעאל: אתרים ארכאולוגיים
קטגוריה:תרבות ואדי  רבה
קטגוריה:הזורע
אבי יקיר

**אבי יקיר** (נולד ב-2 ביוני 1949) הוא שחקן, מדבב ובובנאי ישראלי. בין הקולות המפורסמים שדיבב: קישקשתא בסדרות הטלוויזיה "מה פתאום?!", "שובו של השריף", "70 עם קישקשתא", "קישקשתא בדרכים", ו"מי בא לקישקשתא". ואת שבי ב"פרפר נחמד".

## ביוגרפיה
אבי יקיר היה שותף במשך השנים בדיבוב בסדרות שונות של הטלוויזיה החינוכית, בין השאר, בדיבוב בתוכניות "עלילות טדי דוב", "סנדוקאן", ו"לוחמי הזמן" וגם דיבב את דמותו של קישקשתא בתוכניות "מה פתאום?!", "שובו של השריף", "70 עם קישקשתא", "קישקשתא בדרכים", ו"מי בא לקישקשתא". בנוסף דיבב את שבי ב"פרפר נחמד", את אליק, שלוק ובאלי בתוכניות "אליק ובליק", "חיבוקים עם באלי ושלוק" ו"באלי דליק ושלוק" ששודרו בערוץ הופ!.

שיחק בתפקידי משנה ובתפקידי אורח בתוכניות טלוויזיה וסרטים ישראליים. בין השאר שיחק בסרט "שדר מן העתיד" ובסדרות "מישל עזרא ספרא ובניו", "רמת אביב גימל", "החרצופים", "בנות בראון" ו"פרפר נחמד".

בשנת 2013 שיחק בסדרה "בני ערובה" בתפקיד מוני אבא של נטע.

## חיים אישיים
יקיר הוכשר כעובד סוציאלי קליני (MSW), עם התמחות בטיפול בהתמכרויות. כיום הוא מטפל כעמית במכון טמיר לפסיכותרפיה בתל אביב.

## קישורים חיצוניים

קטגוריה:שחקני ערוץ הופ!
קטגוריה:שחקני קולנוע וטלוויזיה ישראלים
קטגוריה:מדבבים ישראלים
קטגוריה:בובנאים ישראלים
קטגוריה:פרפר נחמד: בובנאים
קטגוריה:הטלוויזיה החינוכית הישראלית - אישים
קטגוריה:ישראלים שנולדו ב-1949
אבישי שטרית

**אבישי שטרית** (נולד ב-כ"ה בניסן ה'תשל"ח, 2 במאי 1978 בירושלים) הוא שחקן, מדבב, כוכב ילדים ובובנאי.

## ביוגרפיה
שטרית נולד בשכונת קריית מנחם בירושלים, השני מבין שישה אחים. אביו עבד בתעשייה האווירית לישראל ואמו בתעשייה הצבאית.

כשהיה בן ארבע עברה משפחתו להתגורר בקריית ארבע, שם גדל. כשהיה בן שבע וחצי נפטר אחיו הבכור בטביעה בבריכה.

למד בישיבה תיכונית קריית ארבע ובישיבת ניר קריית ארבע ושירת בחיל התותחנים במסגרת ישיבת הסדר. כשהיה בן 17 עברה משפחתו לאלון שבות. למד חינוך ועסק בהוראה במשך שלוש שנים.

לאחר מכן עבר לתחום המשחק והחל להופיע במעון ובמגרון, היישוב שבו הוא התגורר, ובהמשך ביישובים נוספים במועצה אזורית מטה בנימין עם שעת סיפור יצירתית. לצד זאת, התפרנס מעבודות תחזוקה וחשמלאות, והחל ללמוד משחק באספקלריא.

כותב טור אישי בעיתון הילדים "אותיות וילדים".

### משחק
מפעיל בובת תרנגול הודו בשם "פולקע" בתוכניות הסדרה אסי טוביה וחברים, את בובת הילד שאלתיאל בתוכנית "סיפורי לילה טוב" ואת בובת הגדי "חדגא" בעלילות ארץ גושן - שלושתם בערוץ מאיר לילדים. הוא מפעיל גם בובת הילד צור בסדרת הטלוויזיה לילדים "צור משלנו" שמשודרת בערוץ הידברות.

שטרית מגלם גם את הדמויות של מלאכי השוטר וניסים איש התחזוקה של בית הספר בסדרה אסי טוביה וחברים, ותוכניות נוספות בערוץ מאיר לילדים.

השתתף לצד אסי צובל בהצגה "אסי, פולקע ומטה הקסמים" - הצגה בנושא ערך החברות. ב-2012 שיחק במחזמר "מערת החכמולוגים". ב-2013 שיחק במחזמר "שומר הסיפורים". ב-2014 שיחק במחזמר "שבט אחים". ב-2015 שיחק במחזמר "יוסל'ה קמצן קדוש". ב-2016 שיחק במחזמר "שער הזהב" שכתב וביים ירון כפכפי. ב-2017 שיחק במחזמר "אמריכאן". ב-2023 שיחק ברצים למשנה.

### דיבוב
ב-2008 השתתף בדיבוב הסדרה "כאוטיק" ששודרה בערוץ הילדים. בין השנים 2009–2011 דיבב את ג'ק אטלס בסדרת הטלוויזיה "יו-גי-הו! - המימד החמישי".

בנוסף הוא מדובב את כל הדמויות בסדרה "פרשיהו" בערוץ מאיר לילדים.

### חיים אישיים
אבישי נשוי לאפרת ואב לארבעה. מתגורר במעלה מכמש.

## קישורים חיצוניים

* 
* 
* 
* רענן זיו, קטן אבל גדול - כשאבישי שטרית בסביבה, 11 באוקטובר 2011 (י"ג חשוון התשע"ב)
* אוה הכימיאן, "הרגשתי שהנפש שלי כלואה", ראיון באתר "הידברות", ספטמבר 2012
* , 19 במאי 2013
* אבישי שטרית: שאלון יהדות+, ראיון באתר "הידברות", נובמבר 2013
* שירה כהן, אבישי שטרית, השרת שהפך לכוכב ילדים: "ידעתי שזה היעוד שלי", ראיון באתר "הידברות", 18 בדצמבר 2014
* מיכל אריאלי, אבישי שטרית: "כשהתבקשתי להפעיל את הבובה של צור, פשוט לא הצלחתי", ראיון באתר "הידברות", 18 ביולי 2017 (כ"ד תמוז ה'תשע"ז)
* 

קטגוריה:שחקני קולנוע וטלוויזיה ישראלים
קטגוריה:בובנאים ישראלים
קטגוריה:מדבבים ישראלים
קטגוריה:בוגרי ישיבות תיכוניות
קטגוריה:בוגרי ישיבת ניר קריית ארבע
קטגוריה:סגל ערוץ הידברות
קטגוריה:סגל ערוץ מאיר לילדים
קטגוריה:קריית מנחם: אישים
קטגוריה:מעלה מכמש: אישים
קטגוריה:ישראלים שנולדו ב-1978
ניר אבראשי

**ניר אבראשי** (נולד ב-1 באוגוסט 1983) הוא שחקן טלוויזיה, קולנוע ותיאטרון ישראלי.

## ביוגרפיה
במהלך השנים השתתף אבראשי במספר סרטי קולנוע ישראליים. הופעתו הראשונה הייתה בשנת 1994, כאשר השתתף בקלטת ילדים בכיכובה של חני נחמיאס. בשנת 2005 שיחק בהצגה "הלב" ובשנת 2006 שיחק בהצגה "במבי". בשנת 2009 השתתף בסדרת האינטרנט "אחלה טריפ", ובאותה שנה שיחק בסרט "השרקנים".

בשנת 2010 שיחק בסרט "יומיים באוגוסט". בשנת 2011 שיחק בסרט "לורי", באותה שנה החל לגלם את דמותו של "ירון צימבל" בסדרת הנעורים "אליפים" יחד עם אסף הרץ, ובשנת 2012 ו-2013 השתתף בסדרה בתפקיד אורח.

בשנים 2010–2013 שיחק בהצגה "הבית של אופירה". בשנת 2012 השתתף בסרט "הבן של האחר". בשנת 2012–2013 שיחק בסדרה "הנסיך". בשנת 2013 שיחק בהצגה "'זוהרה אלפסייה" ובת המלך". באותה שנה שיחק בתפקיד אורח בסדרה "השמינייה".

**חיים אישיים** 

אבראשי ניהל בעבר מערכת יחסים עם השחקנית תמר שם אור.

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי תיכון חדש
קטגוריה:ישראלים  שנולדו ב-1983
ג'ורג'יה או'קיף

150px|ממוזער|שמאל|הציור "מוזיקה בכחול וירוק", ג'ורג'יה או'קיף, 1921
**ג'ורג'יה או'קיף** (באנגלית: **Georgia O'Keeffe**; 15 בנובמבר 1887 – 6 במרץ 1986) הייתה ציירת אמריקאית.

## קורות חיים

או'קיף נולדה בוויסקונסין. היא החלה להתפרסם כאמנית בניו יורק בשנת 1916. בין יצירותיה ציורים בפורמט גדול של פרחים מוגדלים, המוצגים מקרוב כאילו הם נראים מבעד לזכוכית מגדלת, וכן מראות מוגדלים של נופים (הרים, סלעים) ושל עצמות או גולגולות. רבות מיצירותיה מפורשות כמציגות סמלים יוניים, כלומר ייצוגים של איבר המין הנקבי, אף על פי שאו'קיף דחתה פירושים אלו.

או'קיף הייתה בתם השנייה מתוך שבעת ילדיהם של זוג חקלאים. בגיל עשר החליטה על ייעודה כציירת. או'קיף ואחותה קיבלו הדרכה מאמנית צבעי מים מקומית בשם שרה מאן (Sara Mann). בשנים 1905–1906 למדה או'קיף במכון לאמנות בשיקגו (School of the Art Institute of Chicago), וב-1907 התקבלה להמשך לימודים ב-Art Students League, בית ספר לאמנות בניו יורק, בהנחייתו של ויליאם מריט צ'ייס (William Merritt Chase) ואף זכתה בשנת 1908 בפרס טבע דומם על ציור השמן שלה "ארנב מת וסיר נחושת" (*Dead Rabbit with Copper Pot*). הפרס שימש אותה כמלגה להמשך הלימודים בבית הספר לאמנות לייק ג'ורג', ניו יורק (Lake George, NY). 

בסתיו 1908 הכריזה על פרישתה בטענה שלעולם לא תוכל להגדיר את עצמה כאמנית דרך הניסיון להעתיק את המציאות לקנבס. היא מצאה משרה בשיקגו כאמנית בתחום הפרסום ולא ציירה במשך ארבע שנים, באומרה שריח הטרפנטין גורם לה בחילה.

או'קיף חזרה לצייר ב-1912. את ההשראה קיבלה במהלך קורס באוניברסיטת וירג'יניה במהלכו נחשפה לרעיונותיו של ארתור וסלי דאו (Arthur Wesley Dow). דאו עודד את הציירות והציירים לבטא עצמם באמצעות שימוש הרמוני בקו, בצבע ובהצללות. בשנים 1912–1914 לימדה אמנות בבתי ספר פרטיים. או'קיף למדה באוניברסיטת קולומביה הוראת אמנות בשנים 1914–1915, שם נרשמה לשיעוריו של דאו, אשר השפיע רבות על גישתה ומחשבותיה לגבי תהליך העבודה.

בשנת 1916 הציגה בתערוכה בגלריית האמנות המפורסמת 291, אשר הוקמה ונוהלה על ידי הצלם אלפרד סטיגליץ, לו נישאה מאוחר יותר.

ב-1975 העניק לה נשיא ארצות הברית ג'רלד פורד את מדליית החירות הנשיאותית, ב-1985 העניק לה הנשיא רייגן את המדליה הלאומית לאמנות, וב-1993 נבחרה להיכל התהילה הלאומי לנשים.

בשנת 1971 החלה לאבד את ראייתה, חרף זאת המשיכה לצייר עד מותה בשנת 1986.

ג'ורג'יה א'וקיף מתה בגיל 98 והשאירה אחריה יותר מ-2,000 ציורים.

## לקריאה נוספת
*נירה טסלר, **פרחים תלושים משיח**, תל אביב: רסלינג, 2012.
*דוד פייפר, **אנציקלופדיה לאמנות ופיסול**, כרך ד', הוצאת כתר, 1984, עמ' 12.

## קישורים חיצוניים

* פירוט על ג'ורג'יה או'קיף - אתר רשת "עמלנט".
* "הארוטיקה של הפרח במחזה של גלאספל ובציור של או'קיף" - מאת ד"ר נירה טסלר
* [על התערוכה של ג'ורג'יה אוקיף ב[טייט מודרן]] מאתר ה-BBC
* 
* 
* 

## הערות שוליים

קטגוריה:אמריקאים ילידי ויסקונסין
קטגוריה:פרחים בתרבות
קטגוריה:חברות היכל התהילה הלאומי לנשים
קטגוריה:ציירות אמריקאיות
קטגוריה:בוגרות אוניברסיטת וירג'יניה
קטגוריה:בוגרי אוניברסיטת וירג'יניה
קטגוריה:בוגרות בית ספר פרסונס לעיצוב
קטגוריה:בוגרי בית ספר פרסונס לעיצוב
קטגוריה:מעוטרות מדליית החירות הנשיאותית
קטגוריה:זוכי המדליה הלאומית לאמנויות
קטגוריה:אמריקאיות שנולדו ב-1887
קטגוריה:אמריקאים שנולדו ב-1887
קטגוריה:אמריקאיות שנפטרו ב-1986
קטגוריה:אמריקאים שנפטרו ב-1986
קטגוריה:ציירות המאה ה-19
הסללה

**הסללה** היא מושג רווח בסוציולוגיה וחינוך המתייחס למנגנונים חברתיים שונים היוצרים או מתווים מסלול ליחידים או קבוצות באופן שמאפשר או מונע ריבוד חברתי. מושג זה מציין ניתוב קבוצות שונות באוכלוסייה למסלולים שונים העלול ליצור מעין "תקרת זכוכית" עבור אלו שהופנו למסלול שנתפס כדכאני, ובכך מחליש את הסיכוי של קבוצת אוכלוסייה זו לפרוץ את המסלול שנקבע עבורה. 

בהקשר הישראלי, נהוג לציין את המערכות השונות של חינוך עיוני ומקצועי והכוונה של אוכלוסיות מוגדרות לכל מסלול. כך לדוגמה, נטען כי הסללת מזרחים, כמו יוצאי ברית המועצות לשעבר, לחינוך מקצועי מנעה מאוחר יותר את השתלבותם במרכזי כוח והשפעה. דוגמה אחרת להסללה מתייחסת למסלולים השונים המוצעים לבנים ולבנות במערכת החינוך ולאופן שמסלולים אלו מכתיבים מאוחר יותר תפקידים מגדריים במרחב הפרטי והציבורי. דוגמה נוספת להסללה חינוכית מתייחסת לאבחנה דיפרנציאלית של קשיים לימודיים של תלמידים שמגיעים מאוכלוסיות מובחנות. כך, למשל, נטען שקשיים לימודיים של ילדים שהוריהם היו בני מעמד נמוך ומעוטי השכלה הובנו במונחים של 'טעינות טיפוח', מה שגרר הסללה והדרה של אותם ילדים. בה בעת, נטען שקשיים לימודיים דומים של ילדים שהוריהם היו בני מעמד בינוני-גבוה, ממוצא אשכנזי ובעלי השכלה אקדמית הובנו במונחים של 'לקות למידה', מה שמנע דווקא 'האחרה' והדרה של אותם ילדים באותו הקשר חינוכי היסטורי..
על פי גישה זו, הסללה במערכת החינוך עשויה להוביל להסללה בשירות הצבאי ומאוחר יותר גם במסגרת האזרחית. מכאן, שהחלטות על הפניית יחידים וקבוצות למסלולים מוגדרים עלולות להנציח פערים ומעמדות.

## קישורים חיצוניים
* הסללה במערכת החינוך
* גודמן, יהודה ומזרחי ניסים, '''זיכרון לאומי והסללה אזרחית: הבדלים אתניים-מעמדיים בתהליכי זיכרון בבתי ספר תיכוניים בישראל''', מתוך: "פרקטיקה של הבדל בשדה החינוך בישראל: מבט מלמטה"; בעריכת יוסי יונה ניסים מזרחי יריב פניגרף מו"ל: מכון ון ליר בירושלים והקיבוץ המאוחד (2013)
* 
## הערות שוליים

קטגוריה:סוציולוגיה
קטגוריה:חינוך
דונגל Smart TV

ממוזער|The Intel Compute Stick
**Stick PC** או **PC-on-a-stick** הוא מחשב בגודל של דיסק און קי הכולל בתוכו מערכת על שבב. הדונגל מתחבר לטלוויזיה (חיבור HDMI) ומאפשר גלישה באינטרנט, צפייה במדיה (תמונות ווידאו) והפעלת יישומים ומשחקים על גבי מסך הטלוויזיה.

הדונגל כולל קישוריות Wi-Fi ומתחבר לטלוויזיה באמצעות חיבור HDMI. השליטה יכולה להתבצע באמצעות מקלדת ועכבר, ובדגמים מתקדמים - אף בעזרת טלפון חכם, המשתמש באפליקציה ייעודית לשם כך.

ביולי 2013 חברת גוגל השיקה את Chromecast  ובשנת 2015 את Chromebit.

ברובם המוחלט של הדונגלים הנמצאים בשוק מותקן מערכת ההפעלה Android. בכנס CES 2015, אינטל חשפה דונגל המריץ את מערכת ההפעלה Windows 8.1.

## ראו גם
*HTPC
*טלוויזיה חכמה

## קישורים חיצוניים

* 
* 

קטגוריה:טלוויזיה: טכנולוגיה
קטגוריה:קולנוע ביתי
קטגוריה:סוגי מחשבים
איסידורוס מכאראקס

250px|ממוזער|שמאל|מפת האימפריה הפרתית בשיאה
**איסידורוס מכאראקס** (ביוונית עתיקה: **Ἰσίδωρος Χαρακηνός**, בלטינית: **Isidorus Characenus**) היה גאוגרף יווני בן המאה ה-1 לפנה"ס/המאה ה-1 לספירה. כל שאנו יודעים אודותיו, מלבד שמו, כי חיבר ספר ממנו השתמרו לימינו פרגמנטים בלבד.

וילפרד הֶרווי שׁוֹף, שפרסם ב-1914 מהדורה מוערת של הקטעים ששרדו מספרו של איסידורוס, סבור כי שמו מרמז על מוצאו – העיר כאראקס בממלכת כאראקנה, בקצה הצפוני של המפרץ הפרסי של ימינו. אולם הדבר אינו ודאי, שכן היו בעת העתיקה כמה ערים מבוצרות שנשאו את השם "כאראקס", שפירושו ביוונית "גדר כלונסאות".

שם ספרו היחיד של איסידורוס המוכר לנו נקרא בלטינית *Mansiones Parthicae* – "תחנות דרכים בפרתיה". זהו אִיטִינֶרארְיוּם  להדרכת הנוסעים בנתיב הסחר היבשתי מאנטיוכיה אל הודו, ומתאר במיוחד את האכסניות לשיירות סוחרים שהופעלו על ידי הממשל של האימפריה הפרתית. הספר נכתב קרוב לוודאי זמן מה אחרי שנת 26 לפנה"ס, שכן איסידורוס מזכיר בו את מרד טירידטס השני נגד פְרָאַטֵס הרביעי שאירע באותה שנה. החיבור, בצורה בה שרד לימינו, נראה כתקציר של חיבור גדול יותר. ציטוט אצל אתנאיוס מעלה את האפשרות כי שם הספר הגדול יותר היה "מסע סביב פרתיה" (פַּרְתִיאַס פֶּרִיאֶגֶטִיקוֹס). הקטע המצוטט אצל אתנאיוס, שאינו נכלל בכתב היד הקיים של "תחנות דרכים בפרתיה", מתאר שליית פנינים.

פליניוס הזקן, הפוליהיסטור הרומי בן המאה ה-1 לספירה, מזכיר חיבור בשם "תיאור העולם" שכתב "דיוניסיוס" מכאראקס, ומוסיף כי הלה "נשלח על ידי הקיסר המנוח אוגוסטוס כדי לאסוף במזרח את כל המידע הדרוש כאשר עמד בנו בכורו לצאת לארמניה על מנת ליטול את הפיקוד על הלחימה נגד הפרתים והערבים". פליניוס נוקב אומנם בשם "דיוניסיוס", אך קרוב לוודאי שזו טעות והכוונה לאיסידורוס. השם "איסידורוס" נזכר פעמים אחדות בספרו של פליניוס כאסמכתא לנתוני מרחקים גאוגרפיים אחדים.

אסופה של הפרגמנטים השונים המיוחסים לאיסידורוס מכאראקס בתרגום לאנגלית ובצירוף הערות פורסמו, כאמור, ב-1914 על ידי וילפרד הרווי שׁוֹף בספרון בן 46 עמודים. התרגום של "תחנות דרכים בפרתיה" הנכלל בספרון זה נעשה על ידי קרל מילר ופורסם בפריז ב-1853.

## מקורות

* Wilfred H. Schoff. *Pathian Stations by Isidore of Charax*. London, 1914. Digitized copy in: parthia.com.
* Pliny the Elder, *The Natural History*. Translated by J. Bostock and H.T. Riley. London, Taylor and Francis, 1855. Digitized copy in: Perseus.
* Athenaeus, *The Deipnosophists*. Translated by Charles Burton Gulick. Loeb Classical Library. Cambridge (MA), Harvard University Press, and London, William Heinemann, 1927-1941. 7 vols. Digitized copy in LacusCurtius.


## הערות שוליים

קטגוריה:יוון העתיקה: גאוגרפים
קטגוריה:אישים שחיו במאה ה-1
פורוסזאורוס

[ממוזער|250px|השוואת גדלים של תנינאי ענק, הפורוסזאורוס בצבע [אדום, הדיינוסוכוס בצהוב, תנין הים בירוק.]]
**פורוסזאורוס** (שם מדעי: *Purussaurus*; מילולית: "הזוחל של נהר פורוס") הוא סוג של תנינאי ענק נכחד שחי בתקופת המיוקן, כ-8 מיליון שנה לפני זמננו, באמריקה הדרומית. מבחינה טקסונומית, הפורוסזאורוס הוא חלק מתת-משפחת הקיימנים. בעבר, אורכו המרבי של זוחל זה הוערך ב-10–13 מטר ומשקלו ב-8–10 טונות אך כיום הערכות אלו קטנו ועומדות על 7.6–10 מטרים ומשקל של 2–6 טונות. ההערכות המקסימליות הופכות אותו לכנראה התנינאי הגדול ביותר שחי אי-פעם, ביחד עם הדיינוסוכוס, ואילו ההערכות הנוכחיות ממצבות אותו עדיין כתנינאי ענק אך קטן מהדיינוסוכוס. הפורוסזאורוס נקרא ב-1982 בידי החוקר ז'ואו רודריגס (João Rodrigues) על שם נהר פורוס (Purus River) שלצידו התגלה.

## מאפיינים

הפורוסזאורוס ידוע משרידי גולגולות, צלעות וחוליות שנמצאו ביער האמזונאס במדינות ברזיל, קולומביה, פרו וצפון ונצואלה. הפלאונטולוגים העריכו את אורכו של הפורוסזאורוס ברזיליאנסיס ב-10 עד 13 מטר. מאמר מדעי מ-2015 העריך את אורכו המרבי של הפורוסזאורוס, על סמך אורך גולגולת של , ב- ואת משקלו המרבי ב-. על הערכה זו נמתחה ביקורת שעיקרה נסוב על מה הגדירו מפרסמי המאמר כ"אורך הכולל של הגולגולת" ועל חוסר עקביות במדידה זו, שיוצאת רק , דבר המקטין את הערכת האורך הכולל מ- ל- ומשקל של . מחקר שפורסם ב-2022 הקטין עוד יותר את הערכות גודלו: אורך  ומשקל 2–6.2 טונות עם שקלול פילוגנטיקה ואורך של  ומשקל של 3.9–4.9 טונות ללא שקלול פילוגנטיקה. 
 מאחר שרק שרידי גולגולת נמצאו, האורך הכולל של הפורוסזאורוס לא ידוע בוודאות.

הן ההערכות המקוריות והן ההערכות המופחתות מציבות את הפורוסזאורוס כאחד התנינאים הגדולים ביותר שחיו אי-פעם, כאשר מתחריו הם האיג'יסוכוס, הסרקוסוכוס והדיינוסוכוס שחיו בקרטיקון והגיעו אף הם לאורכים של 9–12 מטר ומשקל דומה. עוצמת הנשיכה שלו הוערכה כ-. לשם השוואה, עוצמת הנשיכה של הדיינוסוכוס היא כ- ואילו של הטירנוזאורוס היא כ-.

הפורוסזאורוס חי בסביבה טרופית, ביצתית ומימית-למחצה. הוא חי לצד דגים, כרישים וצבים של מים מתוקים, תנינאים אחרים וכן יונקים כגון עצלנים, עטלפים, מכרסמים גדולים ועוד. הוא היה טורף מגוון וטרף מגוון רחב של בעלי חיים, החל מדגים, עבור בצבי ים וכלה ביונקים גדולים.

## בתרבות
זוחל זה הופיע במשחק Jurassic World: Alive.


File:Purussaurus skull.PNG|גולגולת של פורוסזאורוס


## לקריאה נוספת

*Rodrigues, J.B. 1892. "Les reptiles fossils de la Vallée de L’Amazone". Vellosia, *Contribuições do Museu Botânico do Amazonas* 2:41-60.
*Langston, W. 1965. "Fossil crocodilians from Colombia and the Cenozoic history of the Crocodilia in South America". *University of California Publications in Geological Sciences* 52:1-169.

## קישורים חיצוניים

* Tetrapod Zoology post on ''Purussaurus''
* UFAC
* איור של פורוסזאורוס לעומת אדם מאת SameerPrehistorica, באתר DevianArt
* 

## הערות שוליים

קטגוריה:אליגטוריים
קטגוריה:בעלי חיים שחיו במיוקן באמריקה הדרומית
קטגוריה:מגה-פאונה של הנאוגן באמריקה הדרומית
קטגוריה:תנינאים שחיו בנאוגן
קטגוריה:מאובני טקסונים שתוארו ב-1892
Upstart

**Upstart** הייתה יישום אלטרנטיבי לDaemon המקורי init ומבוסס תכנות מונחה-אירועים. init וכמוה Upstart, הם תהליכים המהווים שיטה במספר מערכות הפעלה דמויות יוניקס לביצוע משימות בעת עליית מערכת ההפעלה. Upstart נכתבה על ידי סקוס ג'יימס רמננט עובד לשעבר בחברת קנוניקל.  

**Upstart** הייתה זמינה החל מאובונטו גרסה 6.10 ומעלה וכן בעוד מספר הפצות, בהן Maemo 5, ב-Chrome OS, ובמערכות הפעלה נוספות.

## מטרה
תהליך ה-init המסורתי היה במקור אחראי להבאת מערכת ההפעלה למצב ריצה נורמלי  לאחר הדלקת המחשב, וכן לסיום תהליכים בצורה נאותה על ידי פרוצדורה ידועה מראש התורמת לתקינות המערכת. כתוצאה מכך המבנה הוא מוגבל לביצוע משימות באופן סנכרוני, וחוסם משימות עתידיות כל עוד קודמותיהם לא סוימו. בנוסף המשימות צריכות להיות מוגדרת באופן מתקדם.

דבר זה יוצר מצב בו לא ניתן לטפל באופן ראוי במשימות הקיימות כיום  בשולחנות עבודה מודרניים, אשר אינן שייכות לעליית המערכת וביניהן:

*הוספת או הסרת התקנים ניידים בזמן ריצה נורמלי של המערכת.
*גילוי וסריקת התקנים ניידים מבלי לנעול את המערכת, בפרט כשהדיסק עדיין לא מחובר לחשמל והוא עדיין לא נסרק.
*קריאת קושחה של התקן, שצריכה לקרות אחרי שהיא מזוהה אך לפני שהיא בת שימוש.

המודל מונחה האירועים של Upstart מאפשר להגיב לכל האירועים באופן סינכרוני מיד כשהם מתחילים.

## פעולה
upstart פעלה באופן סינכרוני, וטיפלה בהתחלת משימות ושירותים בעת עליית המערכת, פיקוח עליהם, והפסקה שלהם בעת כיבויה.

מעבר קל, ותאימות לאחור עם sysvinit, צוינו כמטרות בפיתוח Upstart, וככזה הוא יכול להריץ סקריפטים של sysvinit. במובן הזה Upstart שונה מרוב החלופות האחרות ל-init שאינן יכולות לבצע את זה באופן פשוט, ולא תומכות בסביבות משולבות של שיטות ישנות וחדשות, לביצוע משימות בעת הדלקת מערכת ההפעלה.

הגרסה האחרונה של upstart שוחררה ב-2014 ומאז, אובונטו ומערכות אחרות (בהן דביאן עליה מבוססת אובונטו), עברו לשימוש ב-Systemd (למעט דבואן, המציעה אלטרנטיבות ל-systemd, בהן OpenRC ו-runit).

## קישורים חיצוניים
* 

## הערות שוליים

קטגוריה:אובונטו לינוקס
קטגוריה:תוכנות הכתובות ב-C